**มัสยิดใหญ่แห่งซีอาน** (จีน: 西安大清真寺; พินอิน: *Xīān Dà Qīngzhēnsì*) เป็นมัสยิดที่ใหญ่ที่สุดในประเทศจีน.:128 โดยเป็นที่ทำการละหมาดในเขตชุมชนมุสลิมในซีอาน และบริเวณนี้เป็นสถานที่ท่องเที่ยวที่โด่งดังอีกด้วย ตัวมัสยิดส่วนใหญ่ถูกสร้างในช่วงต้นของราชวงศ์หมิง:121 โดยมีตึกอยู่กว่า 20 หลังในลานทั้งห้า และมีพื้นที่ 12,000 ตารางเมตร

ศัพทมูลวิทยา
------------

มัสยิดนี้เป็นที่รู้จักกันในชื่อมัสยิดฮว่าเจว๋ (จีน: 化觉巷清真寺; พินอิน: *Huàjué Xiàng Qīngzhēnsì*) ซึ่งมาจากที่ตั้งของมัสยิดที่เส้นทางฮั่วเจว๋ 30 บางครั้งอาจจะถูกเรียกว่ามัสยิดใหญ่แห่งตะวันออก (จีน: 东大寺; พินอิน: *Dōng Dàsì*) เช่นกัน เพราะมันตั้งอยู่ทางตะวันออกของมัสยิดเก่าแก่แห่งหนึ่งที่มีชื่อว่ามัสยิดต้าเสว๋สี (จีน: 大学习巷清真寺; พินอิน: *Dàxuéxí Xiàng Qīngzhēnsì*)

ประวัติ
-------

มัสยิดนี้เริ่มสร้างในสมัยจักรพรรดิหงอู่ของราชวงศ์หมิง แล้วต่อเติมในสมัยราชวงศ์ชิง:121

ใน ค.ศ.1956 มีการประกาศให้มัสยิดนี้เป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติ แล้วกลายเป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติใน ค.ศ.1988 มัสยิดนี้เป็นที่ละหมาดของชาวมุสลิมเชื้อสายจีน ซึ่งส่วนใหญ่เป็นชาวหุย

โครงสร้าง
---------

มัสยิดนี้มีลานอยู่ห้าแห่ง โดยที่ตัวมัสยิดอยู่ลานที่สี่ แต่ละลานจะมีอนุสรณ์ที่แตกต่างกัน เช่น ในลานแรกจะมีประตูที่สร้างในสมัยราชวงศ์ชิง ส่วนลานที่สี่จะมีศาลาฟีนิกซ์ ซึ่งเป็นศาลาสวนรูปหกเหลี่ยม มีกำแพงหลายแห่งที่มีภาพของนก, พืช, วัตถุ และตัวอักษรทั้งภาษาจีนและอาหรับ ในลานที่สองมีศิลาจารึกสองอันที่เขียนโดยมี่ ฟูจากราชวงศ์ซ่งและDong Qichangจากราชวงศ์หมิง[]

และโดยรวมแล้ว ตัวมัสยิดเป็นสิ่งก่อสร้างที่ผสมระหว่างสถาปัตยกรรมจีนกับอิสลาม ตัวอย่างเช่นตึกรูปทรงจีนที่หันไปทางเหนือและใต้จากแบบ *ฮวงจุ้ย* ตัวมัสยิดหันไปทางตะวันตกไปทางมักกะฮ์, ที่มากไปกว่านั้น คือลายอักษรที่ผสมกันระหว่างภาษาจีนและอาหรับ เรียกว่าซีนี โดยเป็นรูปภาษาอาหรับในแบบเขียนภาษาจีน นักวิชาการบางท่านกล่าวว่ามีเจดีย์สูงเท่าตึกสามชั้น รูปแปดเหลี่ยมในลานที่สาม มีชื่อว่า *เชิ่งซินโหลว* (Shengxinlou) หรือ "สำรวจหอหัวใจ" (Examining the Heart Tower) ที่มีหน้าที่เป็นหออะษานของมัสยิด:346

ส่วนหอละหมาดเป็นตึกที่มีหลังคาทรงปั้นหยาสีเขียวขุ่น, *โตวกง* (dougong; ที่ค้ำไม้), หน้ามุขที่มีเสาหกต้น และประตูห้าบาน

ภาพ
---

* "สำรวจหอหัวใจ" (Examining the Heart Tower) ในลานที่สาม"สำรวจหอหัวใจ" (Examining the Heart Tower) ในลานที่สาม
* ภาพ "สำรวจหอหัวใจ" (Examining the Heart Tower) วาดกับแกรไฟต์โดยวะฮ์บี อัล-ฮารีรีภาพ "สำรวจหอหัวใจ" (Examining the Heart Tower) วาดกับแกรไฟต์โดยวะฮ์บี อัล-ฮารีรี
* ศาลาฟีนิกซ์ในลานที่สี่ศาลาฟีนิกซ์ในลานที่สี่
* ทางไปอาคารละหมาดที่อยู่ในลานที่สี่ทางไปอาคารละหมาดที่อยู่ในลานที่สี่
* ทางเข้าห้องละหมาดทางเข้าห้องละหมาด
* อักษรวิจิตรบนแผ่นโลหะในมัสยิดใหญ่แห่งซีอานอักษรวิจิตรบนแผ่นโลหะในมัสยิดใหญ่แห่งซีอาน

ดูเพิ่ม
-------

* ศาสนาอิสลามในประเทศจีน
* ประวัติศาสตร์อิสลาม
* รายชื่อมัสยิดที่เก่าแก่ที่สุดในโลก
* รายชื่อมัสยิดที่โด่งดัง
* รายชื่อมัสยิดในประเทศจีน

อ้างอิง
-------

1. ↑  Liu, Zhiping (1985). *Zhongguo Yisilanjiao jianzhu [Islamic architecture in China]*. Xinjiang Renmin Chubanshe.
2. 1 2  Steinhardt, Nancy S. (2015). *China’s Early Mosques*. Edinburgh University Press. ISBN 978-0748670413.
3. ↑  Steinhardt, Nancy S. (2008). "China's Earliest Mosques". *Journal of the Society of Architectural Historians*. **67** (3).

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มัสยิดใหญ่แห่งซีอาน**

* Description of the Great Mosque of Xi'an
* Asian Historical Architecture: Great Mosque
* Huajuexiang Mosque in Xian (Masterpiece of Islamic Architecture)
* Great Mosque of Xi'an (islamic-arts.org) เก็บถาวร 2019-07-20 ที่ เวย์แบ็กแมชชีน